रेलवे कर्मचारियों ने किया प्रदर्शन
हनुमानगढ़| नॉर्थवेस्टर्न रेलवे कर्मचारी यूनियन के तत्वावधान में बुधवार को विभिन्न मांगों को लेकर रेलवे स्टेशन पर रेलवे कर्मचारियों ने केंद्र सरकार के खिलाफ प्रदर्शन किया। जिला शाखा के सचिव मोहनलाल सैनी ने बताया कि कर्मचारियों ने सातवें वेतन आयोग की निराशाजनक प्रतिकूल सिफारिशों, एफडीआई, रेलवे निजीकरण नई पेंशन नीति खत्म कर पुनः पुरानी पेंशन लागू करने की मांग की। इसको लेकर शाम को श्रीगंगानगर-कोटा एक्सप्रेस के सामने प्रदर्शन किया गया। इससे पहले यूनियन कार्यालय में आमसभा हुई। बैठक में अध्यक्ष इकबाल सिंह बराड़, राजेंद्र वर्मा सीटीआई, राजेंद्र बराड़, सत्येंद्र कुमार, दिलीप कुमार, पप्पूलाल, राधेश्याम आदि मौजूद थे।
hin_Deva hin_Deva